laion/Wikipedia-Exotic huggingface dataset:
Lips Don't Lie

"Lips Don't Lie" (בעברית: "שפתיים לא משקרות") הוא שיר של הזמרת האמריקאית אלי ברוק, בהשתתפות הראפר האמריקאי א בוגי ויט דה הודי. השיר יצא לאור ב-24 במאי 2019, על ידי חברות התקליטים אטלנטיק רקורדס ולטיום אנטרטיינמנט, כסינגל השני של ברוק לקידום אלבום האולפן הראשון שלה, שטרם יצא לאור. השיר נכתב על ידי ארטיסט דובוס, אוסקר יירס, ברוק, אילוף לולב ומדיסון לאב, והופק על ידי לולב ויירס גם כן. ברוק אמרה שהיא שמעה את "Lips Don't Lie" לראשונה באוגוסט 2018, והיא רצתה להקליט אותו ברגע ששמעה את השניות הראשונות שלו. היא הקליטה אותו לבסוף ב-29 באוקטובר 2018. ב-15 במאי 2019, פרסמה ברוק צילום מסך שלה כשהיא מאזינה לשיר. ברולינג סטון כתבו ש-"Lips Don't Lie" הוא שיר מידטמפו הכולל "קצב משולב עם נגינת פסנתר ושירה מעושנת של ברוק". ברוק שרה על "נשיקת המאהב שלה שחושפות הכול" בעוד שא בוגי ויט דה הודי מספר סיפור אחר בקטע השירה שלו. כמו כן, א בוגי ויט דה הודי מקלל בשיר; המילים המקוריות צונזרו בגרסה הסופית שלו. הווידאו קליפ הרשמי של השיר פורסם ב-24 במאי 2019. הקליפ מציג את ברוק עם מספר גוונים של שפתון וציפורניים מכוסות בתכשיטים. בהמשך, היא שרה את מילות השיר למצלמה עם זום-אין; א בוגי ויט דה הודי מופיע גם הוא לאורך הקליפ, כשהוא מבצע את קטע השירה שלו מאוחר יותר. נכון לאוקטובר 2021, מונה הצפיות של הקליפ עומד על למעלה מ-13 מיליון צפיות. סרטון השיר "Lips Don't Lie" באתר יוטיוב Ally Brooke Drops 'Lips Don't Lie' Featuring A Boogie Wit Da Hoodie: 'Stream It Now', Billboard (באנגלית) ארטיסט דובוס, אוסקר יירס, אליסון ברוק הרננדז, אילוף לולב, מדיסון לאב Ally Brooke (Ft. A Boogie wit da Hoodie) – Lips Don’t Lie, ארכיון מ-2020-05-16, נבדק ב-2021-11-08 Lips Don't Lie - Ally Brooke | Songs, Reviews, Credits | AllMusic (באנגלית), נבדק ב-2021-11-08 Ally Brooke’s “Lips Don’t Lie” Video Is A Lip-Smacking Glamour Reel, idolator Madeline Roth, Ally Brooke Puckers Up In 'Lips Don't Lie' Video With A Boogie Wit Da Hoodie, MTV News (באנגלית) https://twitter.com/allybrooke/status/1128721070381359104, Twitter Brittany Spanos, Brittany Spanos, Hear Ally Brooke, A Boogie wit da Hoodie's Sultry 'Lips Don't Lie', Rolling Stone, ‏2019-05-24 (באנגלית אמריקאית) Ally Brooke - Lips Don't Lie (feat. A Boogie Wit Da Hoodie), נבדק ב-2021-11-08 Ally Brooke - Lips Don't Lie (feat. A Boogie Wit Da Hoodie), ארכיון מ-2021-11-08, נבדק ב-2021-11-08 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2019-05-29 (ארכיון)
עידן קלימן

עידן קלימן (נולד ב-19 בספטמבר 1973) הוא עורך דין ישראלי, יו"ר ארגון נכי צה"ל. קלימן נולד בירושלים בן לרות (שאיבדה את אביה במלחמת השחרור) ואריה (שנפצע קשה בהגנה על המעוזים במלחמת יום הכיפורים). קלימן שירת כלוחם בחטיבת גבעתי, עבר טירונות וקורס מ"כים, ושירת בגזרת לבנון ובגזרת רצועת עזה. בשנת 1992, נפצע בקרב מול חוליית מחבלים בח'אן יונס כאשר קליעים חדרו לחזהו במהלך פעילות מבצעית יזומה של צה"ל, ומאז הוא מרותק לכיסא גלגלים. עם סיום השיקום החליט על שיבה לפעילות רגילה ככל שניתן. יצא לטיול בתאילנד, בילה באירופה, חי לבד באוסטרליה ועבד בקונסוליה הישראלית בלוס אנג'לס. שם הרצה על מדיניות ישראל בפני פורומים רבים ומגוונים, טיפל בבעיותיהם של אזרחי ישראל החיים בארצות הברית ובתיירים הישראליים. עם שיבתו לארץ יצא ללימודים בבית הספר למשפטים במרכז הבינתחומי הרצליה. בשנת 2001 עבד כמתמחה בפרקליטות מחוז ת"א ולאחר מכן הוסמך כעורך דין. בשנים 2006–2011, כיהן כסגן יו"ר מחוז תל אביב והמרכז של ארגון נכי צה"ל. במסגרת תפקיד זה ייצג ופעל למען מימוש זכויות כל חברות וחברי המחוז. בין השאר פעל לשיקומם הבריאותי, הנפשי והחברתי של פצועי מלחמת לבנון השנייה. בשנים 2007–2009, היה גם חבר בהנהלת בית קיי, כפר נופש לנכי צה"ל. בשנת 2011, הקים את האגף המשפטי בארגון נכי צה"ל. במהלך תפקידו הוביל מהלכי חקיקה בכנסת, פעל ונלחם לשיפור זכויות הנכים וטיפול בשיקומם. ייצג את הארגון בפני מוסדות שונים, מיסד תהליכים וריכז פרויקטים שונים אשר דרשו ליווי משפטי. בשנת 2019 נבחר ליו"ר ארגון נכי צה"ל, והחליף את חיים בר שכיהן בתפקיד במשך עשר שנים ומאז פועל למען יישומה של רפורמת "נפש אחת" שתפקידה הסדרת תקציבים ועיגון זכויות, הגדלת התקנים, ביטול חיטוט בעברם של הפצועים, מינוי נציב קבילות הנכים ועוד בשנת 2022, נבחר להשיא משואה בטקס הדלקת המשואות ביום העצמאות ה-74 למדינת ישראל. במהלך שהותו בארצות הברית פעל בהתנדבות כמרצה מטעם ארגון נכי צה"ל, לצורך גיוס תרומות לארגון. משנת 2004, כיהן במשך חמש שנים בהתנדבות כיו"ר נציגות נפגעי חוט השדרה (משותקים הרתוקים לכיסאות גלגלים), פעל למען שיפור זכויותיהם והיה אחראי מטעם הארגון על הטיפול בהם. בנוסף היה אחראי על ענף טניס כיסאות גלגלים בבית הלוחם תל אביב. קלימן התנדב בוועדת המשמעת של התאחדות ספורט נכים. קלימן מתגורר בתל אביב, נשוי לשירי, מורה ומחנכת בבית ספר יסודי. לזוג שני ילדים. מדיה וקבצים בנושא עידן קלימן בוויקישיתוף עידן קלימן, ברשת החברתית פייסבוק "יעד ראשון - להחזיר לנכה את הזכויות הרפואיות וההטבות הכספיות עליהן ויתרה הנהלת הארגון על מנת לכסות את ההוצאות למקורבים ולעסקנים" פורטל נכי צה"ל יו"ר ארגון נכי צה"ל, עידן קלימן. אתר YOUTUBE עו"ד עידן קלימן אתר LAWYERINFO ועידת המשפיעים | יו"ר ארגון נכי צה"ל: "המדינה ממררת לנו את החיים", באתר ‏מאקו‏, 5 בספטמבר 2019 צור עופר, הטיפול בפצועי צה"ל הוא חובה מוסרית ערכית וביטחונית מהמעלה הראשונה, ביטאון ארגון נכי צה"ל גיליון 275 אוגוסט-ספטמבר, צור-טק עיתונות בע"מ, 2019, עמ' 8-12 עו"ד עידן קלימן עו"ד עידן קלימן נבחר לתפקיד יו"ר ארגון נכי צה"ל, באתר ynet, 14 ביולי 2019 ועידת המשפיענים של חדשות 12 טל כרמון וניצן צבי כהן, ‏צפו: נכי צה"ל חסמו את הכניסה לירושלים: "דורשים לכנס היום ישיבת ממשלה ולאשר את הרפורמה", באתר דבר העובדים בארץ ישראל, 5 במאי 2021
A Red Letter Day

"A Red Letter Day" הוא סינגל של צמד הסינת'-פופ האנגלי פט שופ בויז, שיצא ב-17 במרץ 1997, כסינגל הרביעי מתוך אלבום האולפן השישי שלהם, Bilingual. השיר שבר שיא בתור הירידה הגדולה ביותר שהתרחשה אי פעם בתולדות מצעד הסינגלים הבריטי, שירד מהמקום התשיעי במצעד ל-42 בשבוע לאחר מכן. השיא נשבר בשנה שלאחר מכן על ידי הסינגל "My Weakness Is None of Your Business" של Embrace (אנ'), שירד מהמקום התשיעי במצעד ל-44 בשבוע שלאחר מכן. דומיניק פרידי, מ-Music & Media, כתב כי: "הסינגל הרביעי מהאלבום Bilingual הוא יותר עניין של מספרים מאשר הסינגלים הקודמים Single-Bilingual ו-Se a vida é (That's the Way Life Is), שהסתמכו על כלי הקשה לא קצביים. זוהי נוסחה שהביאה בעבר להיטים ברחבי היבשת עבור טננט ולואו בעבר - השימוש המאופק שלהם בכלי מיתר ובמקצבי מועדונים פשוטים היה הצליל המכונן של אירופה בחלק גדול מהעשור האחרון. באופן מוזר, ההוק הגיע בחלק הראשון של הפזמון, מה שגרם לרבים לחשוב שזה נקרא All I Want." מידע על היצירה "A Red Letter Day" באתר מיוזיק בריינז מידע על הסינגל "A Red Letter Day" באתר מיוזיק בריינז מידע על היצירה "A Red Letter Day" באתר Discogs "Official Singles Chart Top 100". Official Charts Company. 30 באוגוסט 1998. ארכיון מ-2021-06-03. נבדק ב-3 בנובמבר 2020. {{cite web}}: (עזרה) Pride, Dominic (8 במרץ 1997). "Reviews: Singles" (PDF). Music & Media. p. 18. ארכיון (PDF) מ-2021-07-28. נבדק ב-8 בדצמבר 2020. {{cite web}}: (עזרה)
גוסטב קלוציס

גוסטב קלוציס (בלטבית: Gustavs Klucis, ברוסית: Густав Густавович Клуцис‏: 4 בינואר 1895 – 26 בפברואר 1938) היה צלם לטבי וחבר מרכזי באוונגרד הקונסטרוקטיביסטי בתחילת המאה ה-20. הוא ידוע בתעמולה המהפכנית והסטליניסטית הסובייטית שהפיק עם אשתו ולנטינה קולגינה ובפיתוח טכניקות פוטומונטאז'. קלוציס החל את הכשרתו האמנותית בריגה בשנת 1912. ב-1915 הוא גויס לצבא הרוסי, שירת ביחידת רובאים לטבית, ולאחר מכן נסע למוסקבה ב-1917. כחייל בגדוד הרובאים הלטבי ה-9 שירת קלוציס בין המשמר האישי של ולדימיר לנין בסמולני בשנים 1917–1918 ולאחר מכן הועבר למוסקבה כדי לשרת כחלק מהמשמר של הקרמלין (1919-1924). בשנים 1918–1921 החל בלימודי אמנות אצל קזימיר מלביץ' ואנטואן פבזנר, הצטרף למפלגה הקומוניסטית, פגש את הציירת ולנטינה קולגינה ונישא לה, וסיים את בית הספר הממלכתי לאמנות. הוא ימשיך להיות קשור לבית הספר כפרופסור לתורת הצבעים מ-1924 עד שבית הספר נסגר ב-1930. קלוציס לימד, כתב והפיק אמנות פוליטית עבור המדינה הסובייטית למשך שארית חייו. כשהרקע הפוליטי התדרדר במהלך שנות ה-20 וה-30 של המאה ה-20, קלוציס וקולגינה נכנסו ללחץ גובר להגביל את הנושא והטכניקות שלהם. בעבר היו שמחים, מהפכניים ואוטופיים, עד 1935 האמנות שלהם הוקדשה לקידום פולחן האישיות של יוזף סטלין. אף שירותו הפעיל והנאמן למפלגה, קלוציס נעצר במוסקבה ב-16 בינואר 1938, כחלק ממה שנקרא "המבצע הלטבי" כשהתכונן לצאת ליריד העולמי של ניו יורק. קולגינה סבלה במשך חודשים ושנים בעקבות היעלמותו. גזר דינו נחרץ על ידי ועדת NKVD ומשרד התובע של ברית המועצות ב-11 בפברואר 1938, הוא הוצא להורג ב-26 בפברואר 1938, במגרש אימונים ליד מוסקבה. שמו טוהר ב-25 באוגוסט 1956. קלוציס עבד במגוון מדיות ניסויות. הוא אהב להשתמש לתעמולה כתמונת רקע מהפכנית. הפרויקט הראשון שלו, ב-1922, היה סדרה של תצוגות ניידות למחצה, מולטימדיה, שהותקנו ברחובות מוסקבה, ושילבו רדיו, מסכי סרטים ותצוגות בעיתונים, והכל כדי לחגוג את יום השנה החמישי למהפיכה. כמו קונסטרוקטיביסטים אחרים הוא עבד בפיסול, הפיק תערוכות, איורים ועוד. אבל קלוציס וקולגינה ידועים בעיקר בפוטומונטאז'ים שלהם. שמות של כמה מהכרזות הטובות ביותר שלהם: "חישמול הארץ" (1920), "לא יכולה להיות תנועה מהפכנית בלי תיאוריה מהפכנית" (1927), ו"עובדי שטח בראש המאבק לשיקום הסוציאליסטי." (1932). הם הציגו לעיתים קרובות, והכניסו את עצמם לתמונות התעמולה האלה, כשהם מחופשים לעובדים או לאיכרים. הקומפוזיציות הדינמיות שלהם, עיוותים של קנה מידה ומרחב, נקודות מבט נועזות ומתנגשות הופכו אותם למודרניים תמידיים. קלוציס הוא אחד מארבעה אמנים שאומרים שהמציאו את תת-הז'אנר של מונטאז' והצילום הפוליטי ב-1918 (יחד עם הדאדאיסטים הגרמנים חנה הוך וראול האוסמן, ואל ליסיצקי הרוסי). הוא עבד לצד ליסיצקי בתערוכה בינלאומית בקלן. מדיה וקבצים בנושא גוסטב קלוציס בוויקישיתוף גוסטב קלוציס, באתר "Find a Grave" (באנגלית) Discover sculptor, collagist, photographer Gustavs Klucis, rkd.nl (באנגלית) Gustav Klutsis | MoMA, The Museum of Modern Art (באנגלית) Gustav Klutsis (Latvian, 1895–1938) | The Art Institute of Chicago, archive.artic.edu КЛУЦИС ГУСТАВ ГУСТАВОВИЧ — информация на портале Энциклопедия Всемирная история, w.histrf.ru Жертвы массового террора. Бутовский полигон НКВД в 1937-1938 гг., www.sinodik.ru Tupitsyn, Margarita (1999). "Back to Moscow". El Lissitzky: beyond the Abstract Cabinet : photography, design, collaboration (English ed.). New Haven, Conn.: Yale Univ. Press
The Motto

"The Motto" (בעברית: "המוֹטוֹ") הוא שיר של הדי ג'יי ההולנדי טייסטו והזמרת-יוצרת האמריקאית אווה מקס. הוא יצא לאור ב-4 בנובמבר 2021, על ידי חברת התקליטים אטלנטיק רקורדס, כסינגל מתוך אלבום האולפן Drive. השיר נכתב על ידי פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד וטייס ורווסט. השיר נכתב על ידי פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד וטייס ורווסט. מבקרי מוזיקה מטעם Dancing Astronaut כתבו שהשיר "מאופיין בעיקר בקולות בס גבוהים". כמו כן, סקרו אותו גופי תקשורת ומוזיקה נוספים כדוגמת רולינג סטון, Just Jared, ו-We Rave You. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-3 מיליון השמעות. את הווידאו קליפ הרשמי של "The Motto" ביים כריסטיאן ברסלאור. הוא מציג את טייסטו ואווה מקס "נוסעים אחורה בזמן וחוגגים אותו". העלילה מתרחשת בשנות ה-20, כאשר מקס "מגיעה לאירוע במלון אלגנטי", והיא "נכנסת למעלית עם שמפניה ויוצאת ממנה ישירות לתוך מסיבה". נכון לנובמבר 2021, מונה הצפיות של הקליפ עומד על למעלה מ-2 מיליון צפיות. מידע על היצירה "The Motto" באתר מיוזיק בריינז גרסאות נוספות ל"The Motto" באתר SecondHandSongs About the Author / Ellie Mullins, Tiësto & Ava Max come together for striking new single ‘The Motto’: Listen, We Rave You, ‏2021-11-05 (באנגלית אמריקאית) פבלו באומן, אמנדה אווה קוצי, קלאודיה ולנטינה, פיטר ריקרופט, שרה בלנשרד, טייס ורווסט Tiësto & Ava Max – The Motto, נבדק ב-2021-11-08 Gabriel Krongold, Get Lost in the Beat with 'The Motto' by Tiësto & Ava Max, EDMTunes, ‏2021-11-05 (באנגלית אמריקאית) Daniel Kreps, Daniel Kreps, Tiësto, Ava Max Team Up for Party Anthem 'The Motto', Rolling Stone, ‏2021-11-04 (באנגלית אמריקאית) Ava Max Teams Up With Tiesto on ‘The Motto’ – Watch the Video & Read the Lyrics, Just Jared (באנגלית אמריקאית) About the Author / Ellie Mullins, Tiësto & Ava Max come together for striking new single ‘The Motto’: Listen, We Rave You, ‏2021-11-05 (באנגלית אמריקאית) The Motto, 2021-11-04, נבדק ב-2021-11-08 Tiësto & Ava Max Drop Pop-Infused Party Starter "The Motto" [WATCH], Your EDM, ‏2021-11-05 (באנגלית אמריקאית) Tiësto & Ava Max - The Motto (Official Music Video), נבדק ב-2021-11-08 ARIA Accreditations Documents, Dropbox (באנגלית) TIESTO "The Motto" | (Radio Date: 12/11/2021), radiodate.it (באנגלית) Tiesto & Ava Max — The Motto, נבדק ב-2021-11-30
Watch Me

Watch Me הוא שיר מאת בלה ת'ורן וזנדאיה. הוא הופק על ידי בן צ'ארלס, אהרון הרמון וג'ים ווס, שגם כתבו יחד את השיר בשביל הפסקול Shake It Up: Break It Down, הפסקול לסדרת הטלוויזיה של ערוץ דיסני, שייק. הוא יצא לאור כסינגל ב-21 ביוני 2011, בהוצאת וולט דיסני רקורדס. גרסה מקורית של השיר, מבוצעת על ידי מרגרט דוראנטה, כלולה גם בפסקול. זהו הסינגל השני מהפסקול שמבוצע על ידי בלה ת'ורן וזנדאיה. השיר הגיע למקום 86 במצעד הבילבורד הוט 100. "Watch Me" היה סינגל מתוך הפסקול Shake It Up: Break It Down לסדרת הטלוויזיה שייק בערוץ דיסני. השיר הושמע לראשונה בפרק הראשון של הסדרה תחת הגרסה המקורית של מרגרט דוראנטה, שיצאה לאור ב-7 בנובמבר 2010 בצפון אמריקה, שבעה חודשים לפני יציאתו בפועל של הסינגל. הבנות הקליטו את גרסת הכיסוי באפריל 2011. השיר המקורי נשמע בכמה פרקים אחרים של "שייק". הווידאו קליפ לשיר יצא ב-17 ביוני 2011, במהלך בכורת הסדרה החרשנים. ב-17 בינואר 2015, הסרטון הגיע ל-100 מיליון צפיות ביוטיוב. סרטון השיר "Watch Me" באתר יוטיוב Shake It Up: Break It Down - Various Artists | Songs, Reviews, Credits | AllMusic (באנגלית), נבדק ב-2021-11-08 Heatseekers Songs Chart, Billboard
באקן ברס

באקן ברס (בדנית: Bakken Bears) הוא מועדון כדורסל דני מהעיר אורהוס המשחק בליגת העל הדנית וביורופקאפ. המועדון, שנוסד ב-1953, זכה ב-21 אליפויות נכון ל-2023 ומחזיק בשיא האליפויות. יחד עם התחרויות המקומיות, המועדון משחק בקביעות בתחרויות האירופאיות. באקן ברס הוקמה בשנת 1953 תחת בשם איגוד הכדורסל של אורהוס (בדנית: Aarhus Basketball Forening). משנת 1962 נקרא המועדון סקוב-באקן (Skovbakken Basketball). הקבוצה הייתה בליגה הדנית הבכירה כמעט בכל שנה מאז וזכתה בתואר הראשון שלה ב-1958. מאז זכה המועדון ב-21 אליפויות דנמרק, והוא קבוצת הספורט המצליחה ביותר בעיר אורהוס. בשנים 2005–2009 הייתה הקבוצה חלק מ-Aarhus Elite A/S, ארגון ספורט עילית באורהוס הכולל בין היתר את AGF (כדורגל). בחודשים האחרונים של 2009 נרכש המועדון על ידי קבוצת אנשי עסקים מקומיים, ספונסרים ואוהדים. כשבאקן ברס אירחה את FOG Næstved במשחק הראשון של חצי גמר הליגה במרץ 2009 צפו במשחק 4,816 צופים באורהוס ארנה, שיא קהל בכל הזמנים למשחק כדורסל בדנמרק. בקיץ 2018 עלתה קבוצת הפיתוח של הברס, ברס אקדמי, לליגת העל הדנית. ב-27 במרץ 2018 העפילה באקן ברס לראשונה אי פעם לחצי גמר בתחרות אירופית, כשהדיחה את לה פורטל ברבע גמר היורופקאפ. ב-2020 ו-2022 שחזרה הקבוצה את ההישג. ליגת העל הדנית זכיות (21): 1957/58, 1996/97, 1998/99, 1999/00, 2000/01, 2003/04, 2004/05, 2006/07, 2007/08, 2008/09, 2010/11, 2011/12, 2012/13, 2013/14, 2016/17, 2017/18, 2018/19, 2019/20, 2020/21, 2021/22, 2022/23 סגנויות (8): 1962/63, 1964/65, 1989/90, 1997/98, 2002/03, 2005/06, 2009/10, 2014/15 הגביע הדני זכיות (13): 1999, 2000, 2003, 2004, 2006, 2008, 2009, 2010, 2011, 2013, 2016, 2018, 2020, 2021, 2023 סגנויות (7): 1980, 1995, 2002, 2005, 2012, 2014, 2022 יורופקאפ חצי הגמר (3): 2017/2018, 2019/2020, 2021/2022 מדיה וקבצים בנושא באקן ברס בוויקישיתוף אתר האינטרנט הרשמי של באקן ברס (בדנית)
אליהו אלחרר

הרב אליהו אלחרר (נולד בי' בשבט ה'תשכ"ו, 31 בינואר 1966) הוא רב ישראלי המכהן כרבהּ של מוֹדִיעִין־מַכַּבִּים־רֵעוּת. משמש גם כמנהל מחלקת המקוואות ברבנות הראשית, אב בית דין לענייני ממונות ונשיא "מעיין טוהר". אלחרר נולד לאברהם ורוזה אלחרר, ונשא לאישה את דבורה יעל, בתו של הרב יהודה הכהן סקלי. גיסו, בעלה של אחות אשתו, הוא יו"ר תנועת ש"ס, אריה דרעי. כשהוקמה העיר מודיעין, מונה לרבהּ הספרדי של העיר, לצד הרב דוד לאו שמונה לרב האשכנזי. הרב לאו נטל אחריות על מערך שיעורי התורה, הכשרות, העירובין ומחלקת נישואין והרב אלחרר הקים וניהל את מערך המקוואות. בשנת 2003 אוחדה מודיעין עם מכבים-רעות, ולצמד הרבנים המכהנים הצטרף גם הרב יעקב צ'יקוטאי, שהיה רבהּ של מכבים רעות. שלושת הרבנים כיהנו במקביל עד לשנת 2013, בה נבחר הרב דוד לאו לתפקיד הרב הראשי לישראל. ב-2018 התמודד אלחרר בבחירות למועצת הרבנות הראשית, אך נכשל. ב-2021 חתם יחד עם הרב צ'יקוטאי על מכתב היוצא נגד כוונת משרד הדתות לערוך שינויים במערכי הכשרות והגיור, ובתגובה לכך קראה תנועת מודיעין החופשית לפיטוריו. מדיה וקבצים בנושא אליהו אלחרר בוויקישיתוף מחילה בטעות על החזר הוצאות, באתר dintora.org רבנים חב"דיים בכינוס הארצי לענייני מקוואות, באתר COL קובי אור, תיק 348207/12 - הרב צ'יקוטאי נגד עיריית מודיעין באתר מקומון מודיעין, 10 ביוני 2013 נבחרה מועצת הרבנות החדשה – הרב רוז'ה הוביל עם 112 קולות, באתר לדעת, ‏2018-09-05 יקי אדמקר‏, בשל "יריבות אישית": הרב הראשי מעכב כניסת רב עיר למועצת הרבנות, באתר וואלה, 7 בינואר 2018 מרד הרבנים, באתר www.mnews.co.il
דרב אל-ארבעין

דַרבּ אל-ארבעין (בערבית: درب الأربعين, "דרך הארבעים") היא דרך שיירות היסטורית שחיברה בין סודאן למצרים והייתה אחת הדרכים הראשיות במערכת הדרכים חוצות הסהרה. נתיב דרבּ אל-ארבעין עקף את עמק הנילוס ממערבו, עבר וקישר בין נאות מדבר. התוואי שלו נמשך בכיוון כללי דרום-מערב–צפון-מזרח, החל באל-פאשר (الفاشر) (אנ') בחבל דארפֿוּר במערב סודאן וכלה במנפלוט שעל הנילוס במחוז אסיוט במצרים. אורכהּ של הדרך מגיע לכ-1,800 ק"מ. הדרך הייתה עורק מסחרי ותרבותי בנתיב שהוליך מלב אפריקה, והיא ידועה עוד מתקופת הממלכה הקדומה של מצרים. עבדים שחורים היו המרכיב העיקרי בסחר שעבר בה וכן חפצי מותרות רווחיים, כגון נוצות יענים, שנהב, ניבי היפופוטם, קרני קרנפים, קרשי הובנה, גומי ערביקום וזהב. היבוא ממצרים כלל בין היתר אריגי כותנה ומשי שיובא ממרחקים, להבי חרבות וכלי נשק חם, סבון ונייר ואף אבני חן ותכשיטים. האירופי הראשון בעידן המודרני שעשה את דרבּ אל-ארבעין למלוא אורכּה היה הנוסע האנגלי ויליאם ג'ורג' בראון שהצטרף ב-1793 לשיירה השנתית בדרכה דרומה, עוכב בדרפור וחזר באותה דרך צפונה מקץ שנתיים. בספרו מ-1799 כתב על מסעו בדרך זו ופירוט את הסחורות שנשאו. השיירה שאליה הצטרף מנתה כ-500 גמלים ועשתה את הדרך מאסיוט לקָצהָ בסודאן במשך 58 ימים. החוקר הבריטי ביל קנדי שו, שעבר בדרך זו בשנות ה-20 של המאה ה-20, עדיין הרבה לצטט מתוך בראון. שקיעתה של הדרך מסתמנת במאה ה-19 ומיוחסת להפסקת סחר העבדים, להתייבשות מקורות מים וכן לסדר ולביטחון בעמק הנילוס שהקנו הבריטים ובכך ייתרו את דרך המדבר הקשה. בנתיב שמלוקסור בעמק הנילוס לנאת ח'ארגה עוברת מסילת ברזל, ומקטעים גדולים מדרך הגמלים העתיקה סלולים באספלט שמָחָה את עקבותיהם. Michael Asher, In search of the forty days road, Harlow: Longman, 1984 (ISBN 978-0-582-78364-5) W.B.K. Shaw, "Darb el Arba'in. The Forty Days' Road", Sudan Notes and Records, Vol. 12 (1), 1929, pp. 63-71 Robert Morkot, "The Darb el-Arbain, the Kharga Oasis and its forts, and other desert routes", Journal of Roman Archaeology (Supplementary series 19), 1996, pp. 82–94 Angela Stephens, "Riding the Forty Days' Road", in: Aramco World, Vol.47 (5), 1997, pp. 16–27 P.M. Holt, "Darb al-Arbaʿīn", in: P. Bearman et al. (eds.), Encyclopaedia of Islam, Second Edition, 2012 Heiko Riemer and Frank Förster, " Ancient desert roads: Towards establishing a new field of archaeological research", in: Desert Road Archaeology in Ancient Egypt and Beyond, Cologne: Heinrich-Barth-Institut, 2013, pp.19–58 Knut S. Vikør, "Darb al-Arbaʿīn", in: Kate Fleet et al. (eds.), Encyclopaedia of Islam, THREE, 2015 Nashwa M.S. Solieman et alii, " Reconstructing the Ancient Caravan Route of Darb Al-Arbain in Greco-Roman Egypt: Heritage Value and Tourism Potential", Journal of Association of Arab Universities for Tourism and Hospitality 16 (2), 2019, pp. 202–224 Travels in Africa, Egypt, and Syria, from the Year 1792 to 1798 מקובל להבין את המונח "ארבעים" כמספר הימים שנדרשו למסע בדרך זו, אף שהעוברים בה בפועל ציינו פרקי זמן ארוכים יותר; יש המייחסים את המספר למקטעי המסע שבין תחנותיה; 40 הוא גם מספר טיפולוגי ובכיוון כללי דרום-דרום-מערב לצפון-צפון-מזרח מח'ארגה לאסיוט פירוט התחנות בדרבּ אל-ארבעין באתר ויקימסע (בגרמנית)
TTYLXOX

"TTYLXOX" (קיצור של: "Talk to You Later Hugs and Kisses"; בעברית: "אדבר איתך אחר כך חיבוקים ונשיקות") הוא שיר של הזמרת, הדוגמנית והשחקנית האמריקאית בלה ת'ורן מתוך הפסקול, Shake It Up: Live 2 Dance. הוא נכתב והופק על ידי ג'ני לורי, אריס ארכונטיס וחן נאמן. השיר הופץ ב-6 במרץ 2012. השיר הולחן על ידי שלישיית כותבי השירים והמפיקים ג'ני לורי, אריס ארכונטיס וחן נאמן. הוא יצא לאור בחנות האייטונס במרץ 2012. "TTYLXOX" היה הסינגל השלישי, יחד עם "Something to Dance For" של זנדאיה, מתוך הפסקול, Shake It Up: Live 2 Dance, והיה בשימוש בפרק של "שייק". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-12 מיליון השמעות. הווידאו קליפ הרשמי של השיר פורסם ב-9 במרץ 2012. הקליפ הוא מעין מאשאפ עם "Something to Dance For". הוא מתחיל בכך שהבנות (בלה ת'ורן וזנדאיה) מתחילות לבקש לשיר שירים אחת של השנייה ואז זנדאיה מתחילה לשיר ולרקוד עם קבוצת הרקדנים שלה. בהמשך, "TTYLXOX" מושמע כשבלה ת'ורן רוקדת ושרה עם הקבוצה שלה. נכון לנובמבר 2021, מונה הצפיות של הקליפ עומד על למעלה מ-55 מיליון צפיות. סרטון השיר "TTYLXOX" באתר יוטיוב Shake It Up: Live 2 Dance by Various Artists, Genius (באנגלית) Bella Thorne – TTYLXOX, נבדק ב-2021-11-08 TTYLXOX, 2012-01-01, נבדק ב-2021-11-08 Something To Dance For/TTYLXOX Mash Up (from "Shake It Up: Live 2 Dance"), נבדק ב-2021-11-08
ניסים לאון

ניסים (ניצ'ו') לאון (15 במרץ 1931 – 11 ביוני 2000) היה צלם, מפיק, שותף בחברת ההפקה "סרטי רול", וזוכה פרס אופיר על מפעל חיים (1996). ניצ'ו לאון נולד בפלובדיב, שבבולגריה. עלה לישראל בגיל 7. שרת בצה"ל ביחידת ההסרטה של הגדנ"ע כעוזר-צלם (תפקידו הרשמי היה נשק) תחת זאב רב-נוף יחד עם חיים שרייבר, יונה זרצקי ואחרים. בתחילת דרכו שימש כעוזר-צלם של אלפרד שטיינהרדט. לאחר שחרורו הצטרף ל"אולפני גבע", שם עסק בצילום יומנים, סרטי תעודה, סרטים לצה"ל ("שלוש שעות ביוני") ופרסומות. בשנת 2–1961 הקים יחד עם יאיר פרדלסקי וישראל רינגל את חברת "סרטי רול". סרט הקולנוע הראשון שצילם במסגרת "סרטי רול" היה "רק בלירה" בשנת 1964. הצלם דוד גורפינקל שימש כעוזרו ונמנה עם חניכיו. לאחר צילום הסרט "המחצבה" ב-1990 התמקד בניהול חברת רול ובהכשרת עובדים צעירים בצילום מקצועי. בשנת 2003 הוחלט להרחיב את "פרס עדשת הזהב" גם לזכרו של לאון. הפיק וצילם עשרות סרטים במרוצת השנים, וביניהם: סעדיה: שורשים במולדת (1951), עלילתי קצר "מעשה במונית" (1956) "איי לייק מייק" (1961) "אלדורדו" (1963) "חבורה שכזאת" (1963) "רק בלירה" (1964) "סלאח שבתי" (1964) "999... עליזה מזרחי" (1967) "חדוה ושלומיק" (1971) "שתי דפיקות לב" (1972) "הדיבר ה-11" (1975) "קוני למל בתל אביב" (1976) "מיליונר בצרות" (1978) "חמש חמש" (1980) "פצעי בגרות 80" (1980) "כשנותנים - קח!" (1982) "קוני למל בקהיר" (1983) "זוג נשוי" (1983) "לא שם זין" (1987) "תל אביב לוס אנג'לס" (1988) "המחצבה" (1990) מחנה בערבה (1953), תיעודי קצר תיאטרון בישראל (1967) ניסים לאון, במיזם "אישים" לתיעוד היצירה הישראלית ניסים לאון, במסד הנתונים הקולנועיים IMDb (באנגלית) ניסים לאון, באתר "אידיבי", מאגר הידע העברי לקולנוע ישראלי ועולמי ניסים לאון, באתר ספר הקולנוע הישראלי ניסים לאון בצילום סצנה בסרט אי לייק מייק, בארכיון הסרטים הישראלי נועם שגב, פרסי "עדשת הזהב" חוזרים, באתר ynet, 21 בינואר 2003 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Something to Dance For

"Something to Dance For" (בעברית: "משהו לרקוד בשבילו") הוא שיר שהוקלט על ידי הזמרת האמריקאית זנדאיה, מתוך הפסקול, Shake It Up: Live 2 Dance. השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן. הוא יצא לאור כסינגל ב-6 במרץ 2012. השיר נכתב והפיק על ידי ג'ני לורי, אריס ארכונטיס, בנימין דרבקור וחן נאמן. ב-3 בדצמבר 2011, סרטון באיכות נמוכה לפרק עתידי של "שייק" לעונת 2012, החל להתפרסם באינטרנט, מה שניתן אפשרות לשמוע חלק מ-"Something to Dance For". ב-6 במרץ, הופץ השיר כסינגל רשמי מתוך הפסקול והועלה לאייטונס. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות. הווידאו קליפ הרשמי של השיר פורסם ב-9 במרץ 2012. הקליפ הוא מעין מאשאפ עם "TTYLXOX". הוא מתחיל בכך שהבנות (בלה ת'ורן וזנדאיה) מתחילות לבקש לשיר שירים אחת של השנייה ואז זנדאיה מתחילה לשיר ולרקוד עם קבוצת הרקדנים שלה. בהמשך, "TTYLXOX" מושמע כשבלה ת'ורן רוקדת ושרה עם הקבוצה שלה. נכון לנובמבר 2021, מונה הצפיות של הקליפ עומד על למעלה מ-55 מיליון צפיות. סרטון השיר "Something to Dance For" באתר יוטיוב Something to Dance For (From "Shake It Up: Live 2 Dance") - Single by Zendaya (בCanadian English), 2012-01-01, נבדק ב-2021-11-08 ג'ני לורי, אריס ארכונטיס, בנימין דרבקור, חן נאמן Zendaya – Something to Dance For, נבדק ב-2021-11-08 Something To Dance For / TTYLXOX Mash-Up, 2012-03-20, נבדק ב-2021-11-08 Something To Dance For/TTYLXOX Mash Up (from "Shake It Up: Live 2 Dance"), נבדק ב-2021-11-08 Something to Dance For (From "Shake It Up: Live 2 Dance") - Single by Zendaya (בCanadian English), 2012-01-01, נבדק ב-2021-11-08